
Tisztelt Képviselő- testület!

A Re-víz Duna-menti Kft. (a továbbiakban: Társaság) gazdasági tevékenységet már nem végez, ezért indokolt a Társaság jogutód nélküli végelszámolással történő megszüntetése. Tekintettel arra, hogy a cégnyilvánosságról, a bírósági cégeljárásról és a végelszámolásról szóló 2006. évi V. törvény (továbbiakban: Ctv.) 114. §-a értelmében fennállnak a cég egyszerűsített végelszámolásának feltételei, a Társaság ügyvezetője kezdeményezi ezen eljárás lefolytatását.

„Ctv.114. § (1) A cég végelszámolása egyszerűsített módon történhet, ha
a) a számvitelről szóló 2000. évi C. törvény 155. §-a szerinti könyvvizsgálatra nem kötelezett, és
b) végelszámolása kezdő időpontjától számított százötven napon belül a végelszámolást befejezi.
(2) Egyszerűsített végelszámolás esetén végelszámoló választására nem kerül sor, a végelszámolót terhelő feladatokat a cég vezető tisztségviselői látják el.”

Dr. Fenyőházi Elemér, a Társaság ügyvezetője kezdeményezi a tulajdonos önkormányzatok képviselő-testületeinek döntéshozatalát a végelszámolás megindításáról.
Tekintettel arra, hogy a Társaság készpénzvagyonnal nem rendelkezik szükséges a végelszámolás költségének – mely 500.000 Ft – a Társaság bankszámlájára történő befizetése, melynek összegét az ügyvezető, a tulajdonosok üzletrészének aranyában határozta meg.
Bátaszék Város Önkormányzata a Társaságban 1779 szavazatszámmal és 6,85 % üzletrész tulajdonnal rendelkezik, ezáltal a befizetendő összeg 34.235 Ft.

Kérjük a Tisztelt Képviselő-testületet, a fent leírtak ismeretében az alábbi határozati javaslat elfogadására.



H a t á r o z a t i   j a v a s l a t:

a Re-víz Duna-menti Kft. jogutód nélküli végelszámolással történő megszüntetésére

Bátaszék Város Önkormányzatának Képviselő-testülete, - mint a Re-víz Duna-menti Kft. (a továbbiakban: Társaság) 6,85 % üzletrész tulajdonnal rendelkező résztulajdonosa -
a) a Társaság jogutód nélküli megszűnésével és az egyszerűsített végelszámolási eljárás megindításával egyetért, azzal, hogy 
aa) a végelszámolót terhelő feladatokat a Társaság   ügyvezetője látja el, és
ab) a végelszámolás kezdő időpontját 2026. december
1. napjában határozza meg;
b) a végelszámolás költségeinek biztosítására - tekintettel a Társaságban lévő üzletrészének arányára - 34.235 Ft Társaság részére történő átutalásáról intézkedik, melyet 2026. évi költségvetése terhére biztosít;
c) felhatalmazza a polgármestert a szükséges jognyilatkozatok megtételére.

